
                                  Π.ΟΜ.ΕΝ.Σ. 
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390.
Ηλεκτρονική διεύθυνση: www.pomens.gr – facebook ΠΟΜΕΝΣ 
Email: info@pomens.gr
 Αθήνα, 12 Δεκεμβρίου 2018
ΠΡΟΣ :  Υπουργό Εθνικής Άμυνας κ. Πάνο Καμμένο

ΚΟΙΝ :  Αναπληρωτή Υπουργό  Εθνικής Άμυνας κ. Πάνο Ρήγα
             Υφυπουργό Εθνικής Άμυνας κ. Μαρία Κόλλια-Τσαρουχά

             Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων
             Διευθυντή Στρατιωτικού Γραφείου κ. ΥΕΘΑ - ΑΝΥΕΘΑ 
             Νομικό Σύμβουλο κ. ΥΕΘΑ - ΑΝΥΕΘΑ
ΓΕΕΘΑ/ΕΓΑ -  ΓΕΣ/ΕΓΑ - ΓΕΝ/ΕΓΑ - ΓΕΑ/ΕΓΑ                                                 
ΘΕΜΑ: Εφαρμογή παρ. 4 άρθρου 30Γ Ν.1264/1982, όπως προστέθηκε με το άρθρο 50 Ν.4407/2016 και τροποποιήθηκε με το άρθρο 26 Ν.4494/2017.
ΣΧΕΤ:  α. Άρθρο 30Γ Ν.1264/1982, όπως προστέθηκε με το άρθρο 50 Ν.4407/2016 και τροποποιήθηκε με το άρθρο 26 Ν.4494/2017
             β.  Απόφαση 254/2018 Πρωτοδικείου Αθηνών
              Αξιότιμοι κ.κ. Υπουργοί, Αξιότιμοι κ.κ. Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων, Αξιότιμοι κ.κ. Αρχηγοί,

        1. Η Πανελλήνια Ομοσπονδία Ενώσεων Στρατιωτικών (Π.ΟΜ.ΕΝ.Σ) συστάθηκε σύμφωνα με τους όρους και τις προϋποθέσεις των νόμων, όπως το (α) σχετικό ορίζει, και αποτελεί σύμφωνα με την (β) σχετική τον αποκλειστικό και θεσμικό εκπρόσωπο των εν ενεργεία στρατιωτικών. 

       2. Παρά τα προαναφερθέντα, διαπιστώνεται ότι το εκτός νομικού κόσμου σωματείο με την επωνυμία ΠΟΕΣ ανακοινώνει ανοικτές εκδηλώσεις σε διάφορους Νομούς της Ελλάδος, μέσω πρωτοβάθμιων ενώσεων στρατιωτικών που δεν έχουν εναρμονιστεί ως οφείλουν, στο άρθρο 30Γ παρ.4β του νόμου 1264/1982, δημιουργώντας μια εικόνα σύγχυσης – παραπληροφόρησης για το ποιος είναι ο νόμιμος εκπρόσωπος των εν ενεργεία στρατιωτικών. 

       3. Το γεγονός ότι κάποιοι εν ενεργεία στρατιωτικοί δεν σέβονται τις αποφάσεις της δικαιοσύνης και προκαλούν, οφείλει να σας απασχολήσει. Η ανοχή στο να επιτρέπονται τέτοιου είδους εκδηλώσεις από αυτόκλητους εκπροσώπους καταργημένου δευτεροβάθμιου σωματείου, θα πρέπει να έχει και ένα όριο. 
        4. Οι στρατιωτικοί οφείλουν να εφαρμόζουν τους νόμους και να σέβονται τις αποφάσεις της δικαιοσύνης. Αν ο κάθε στρατιωτικός κινείται σύμφωνα με τα δικά του θέλω και τη δική του ατζέντα, σίγουρα η κατάσταση αυτή, έρχεται σε πλήρη αντίθεση με το τι πρεσβεύει η θεσμική εκπροσώπηση των εν ενεργεία στρατιωτικών. 

        5.  Αξιότιμε κύριε Υπουργέ, οφείλετε να διαφυλάξετε τους νόμους 4407/16 και 4494/17 από τέτοιες αντιυπηρεσιακές συμπεριφορές εν ενεργεία στρατιωτικών. 
        6. Η ΠΟΜΕΝΣ ως η αποκλειστική και νόμιμη εκπρόσωπος των εν ενεργεία στρατιωτικών, κρούει τον κώδωνα και επιφυλάσσεται για κάθε νόμιμο δικαίωμα της, όταν διαπιστώνει ότι το έργο της παρακωλύεται και η ύπαρξη της συκοφαντείται από εκδηλώσεις πρωτοβάθμιων που δεν έχουν εναρμονιστεί στον νόμο και από αυτόκλητους εκπροσώπους καταργημένου σωματείου. 
Όποιος δεν σέβεται τις αποφάσεις της δικαιοσύνης παρανομεί και κρίνεται.

  Με εκτίμηση
     Για την Εκτελεστική Γραμματεία

